SUPER บวก 4% หลังเซ็น PPA โรงไฟฟ้า SPP Hybrid ลุ้นปีนี้โตเด่น บุ๊คโซลาร์เวียดนามเต็มปี
SUPER บวก 4% หลังเซ็น PPA โรงไฟฟ้า SPP Hybrid ลุ้นปีนี้โตเด่น บุ๊คโซลาร์ฟาร์มเวียดนามเต็มปี ล่าสุดอยู่ที่ 1.01บาท บวก 0.04 บาท หรือ 4.12% มูลค่าซื้อขาย 335.79 ล้านบาท
SUPER บวก 4% หลังเซ็น PPA โรงไฟฟ้า SPP Hybrid ลุ้นปีนี้โตเด่น บุ๊คโซลาร์ฟาร์มเวียดนามเต็มปี ล่าสุดอยู่ที่ 1.01บาท บวก 0.04 บาท หรือ 4.12% มูลค่าซื้อขาย 335.79 ล้านบาท
23 มี.ค. 2564

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 10.19 น. อยู่ที่ 1.01บาท บวก 0.04 บาท หรือ 4.12% สูงสุดที่ 1.02 บาท ต่ำสุดที่ 0.98 บาท ด้วยมูลค่าซื้อขาย 335.79 ล้านบาท

ทั้งนี้ ราคาหุ้น SUPER ปรับตัวขึ้น หลังวานนี้ (22 มี.ค.) คณะกรรมการกำกับกิจการพลังงาน (กกพ.) แจ้งผลการลงนามรับซื้อไฟฟ้าของผู้ผลิตไฟฟ้ารายเล็ก โครงการผลิตไฟฟ้าจากพลังงานหมุนเวียน พ.ศ. 2560 หรือโครงการ SPP Hybrid Firm โดยล่าสุดมีผู้ประกอบการภาคเอกชนจำนวน 10 ราย สามารถปฏิบัติตามเงื่อนไขด้านสิ่งแวดล้อม และสามารถทำสัญญาซื้อขายไฟฟ้า (PPA) กับการไฟฟ้าฝ่ายผลิตแห่งประเทศไทย (กฟผ.) รวมปริมาณเสนอขายไฟฟ้า 159.73 เมกะวัตต์ (MW) โดย 1 ในนั้น มีโรงไฟฟ้าของบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ที่ลงนาม PPA แล้ว
ด้าน บล.คิงส์ฟอร์ด ระบุในบทวิเคราะห์ แนะนำ “ซื้อ” หุ้น SUPER แนวโน้มกำไรปกติไตรมาส 1/64 กลับมาขยายตัว หลังจากไตรมาสก่อนน้ำท่วม 6 โครงการ 36MW ทำให้ต้องหยุดจ่ายไฟไป 2 สัปดาห์ ส่วนในปี 2564 กำไรยังคงปรับตัวขึ้นเด่นจากการรับรู้รายได้โรงไฟฟ้าแสงอาทิตย์ที่ประเทศเวียดนามเต็มปีในโครงการ Loc Ninh 1-3 กำลังการผลิตติดตั้ง 490 MWe ที่ COD ในเดือน ธ.ค.2563
รวมถึงโครงการ Wind Farm ที่กำลังอยู่ระหว่างก่อสร้าง กำลังการผลิตรวม 421 MW โดยจะเริ่ม COD ในไตรมาส 4/64 รวมแล้วจะทำให้บริษัทมีรายได้สูงขึ้นมาแตะระดับ 1 หมื่นล้านบาท ประเมินบน Assumption NPM 25% คิดเป็นกำไรปกติปี 64 อยู่ที่ 2.5 พันล้านบาท เพิ่มขึ้น 129% เมื่อเทียบจากปีก่อน